open-index/open-wikipedia-markdown huggingface dataset:
Brommen kulttuuri

**Brommen kulttuuri** 12 500–9 000 vuotta eaa. oli jääkauden päättymisen aikainen metsästyskulttuuri Skandinaviassa. Se on saanut nimensä Tanskan Själlannissa sijaitsevan löytöpaikan mukaan. Brommen lisäksi kulttuurille tyypillisenä pidettyä esineistöä on löydetty noin 50 paikasta. Toisaalta on kyseenalaistettu, riittävätkö nämä varsin yleiset esinelöydät määrittelemään erillisen kulttuurin. Brommen kulttuurin alueelta asutus levisi pohjoiseen ja näin Brommen kulttuurilla oli vaikutusta Norjan alueen Fosnan kulttuurin ja Komsan kulttuurin syntyyn mesoliittisella kivikaudella.

## Lähteet
 

## Aiheesta muualla
*Hunting for Denmark's Oldest Settlement Kulturarv.dk
Turun Urheiluliitto

**Turun Urheiluliitto r.y.** (**TuUL**) on 1901 perustettu turkulainen urheiluseura. Seuraan kuuluu kahdeksan jaostoa, joiden sisällä on lisäksi vielä muitakin lajeja. Jaostot ovat keilailu, lentopallo, luistelu, nyrkkeily, pyöräily, triathlon, voimistelu sekä yleisurheilu.

Seuran menestynein urheilija on Paavo Nurmi. Seuraa ovat myös edustaneet olympiamitalistit Hannes Kolehmainen, Harri Larva, Kalervo Toivonen, Erkki Kataja, Raimo Heinonen, Veikko Karvonen, Kaisa Parviainen, Albin Stenroos, Jalmari Eskola ja Elias Katz. 

Nykyään seuran tunnetuimpia urheilijoita ovat Erika Rautiainen (kilpa-aerobic), triathlonisti Darby Thomas, pyöräilijä Mika Simola sekä telinevoimistelijat Juho Kanerva ja Helmi Murto.

## Saavutukset
### Joukkuemestaruudet
* Kalevan malja **(13)**: 1957, 1979–1980, 1994–1995, 1997–2001, 2003, 2013, 2024
* Seuraliigan voitto: 2016

## Lähteet

## Aiheesta muualla
*Seuran kotisivut
Hensbackan kulttuuri

**Hensbackan kulttuuri** oli noin 9&nbsp;000–6&nbsp;000 vuotta sitten jääkauden lopun aikainen Ruotsissa esiintynyt metsästäjä – keräilijäkulttuuri. Se syntyi luultavimmin Norjan rannikon Fosnan kulttuurin ja eteläisemmän Ahrensburgin kulttuurista peräisin olevien siirtolaisten sulautuessa yhteen. Ei tiedetä, kumpi vaikutti voimakkaammin. Fosnalaiset alkoivat vaeltaa 9&nbsp;300 vuotta sitten Köli-vuoriston yli. Ahrensburgin tai Brommen kulttuurin ihmisiä vaelsi Etelä-Ruotsiin jo aikaisemmin, 11&nbsp;000 vuotta sitten.

Hensbackaa seurasivat Sandarna- ja Lihult-kulttuurit. Asutus laajeni vähin erin koilliseen ja Pohjois-Ruotsiin vasta 8&nbsp;000 vuotta sitten.

Asutus oli edennyt pitkälle Etelä-Skandinaviaan boreaalikauden päättymiseen 6800 eaa. mennessä, jolloin asutusta oli Garaseletissa Byskefloden-joen varressa (C-14-ajoitus).
Noin 6300 eaa. levisivät mikroliitit myös pohjoiseen, kuten ehkä kalliomaalauksetkin .

Ruotsissa oli tuohon aikaan asuttavaksi huonosti soveltuvaa tundraa. Noin 9&nbsp;000–7&nbsp;000 vuotta sitten ilmaantui Pohjois-Suomeen ns. "botninen kulttuuri", joka oli aivan eri asia kuin eteläisempi Suomusjärven kulttuuri.

## Lähteet
Riisu

__NOTOC__
**Riisu** on industrial metal -yhtye Ruoskan toinen albumi, joka julkaistiin vuonna 2003. Albumilta ei ole tehty yhtään musiikkivideota.

## Kappaleet
Sovitukset Ruoska, ellei toisin mainita.

# 
# 
# 
# 
# 
# 
# 
# 
# 
# 
# 

## Kokoonpano
* Patrik Mennander – laulu
* Kai Ahvenranta – kitara
* Anssi Auvinen – kitara
* Mika Kamppi – basso
* Sami Karppinen – rummut, syntetisaattori

### Tuotanto
* Tuomo Valtonen – tuottaja, äänittäjä, miksaaja, syntetisaattori
* Mika Jussila – masterointi (Finnvox)
* Mika Vuoto – valokuvat
* Matti Riikonen – kansitaide

## Arvostelut
* Desibeli.net: 
* Imperiumi: 8-/10
* Soundi: 

## Lähteet
Radium (albumi)

__NOTOC__
**Radium** on industrial metal -yhtye Ruoskan järjestyksessään kolmas studioalbumi. Se julkaistiin 22. maaliskuuta 2005. Kappaleesta "Tuonen viemää" on tehty video, jonka on ohjannut Henrik Mennander. 

Albumi ylsi Suomen virallisen listan sijalle 31.

## Kappaleet
Kaikki kappaleet on säveltänyt Kai Ahvenranta ja sovittanut Ruoska.

# 
# 
# 
# 
# 
# 
# 
# 
# 
# 
# 

## Kokoonpano
* Patrik Mennander – laulu
* Anssi Auvinen – kitara
* Kai Ahvenranta – kitara, ohjelmointi
* Mika Kamppi – basso
* Sami Karppinen – rummut, ohjelmointi

### Tuotanto
* Tuomo Valtonen – ohjelmointi, tuottaja, äänittäjä, miksaaja
* Mika Jussila – masterointi (Finnvox -studiot)
* Henrik Mennander – valokuvat
* Ville Salonen – kansitaide

## Arviot
* Desibeli.net: 
* Imperiumi.net: 
* Soundi: 

## Lähteet
Tuonen viemää

__NOTOC__
"**Tuonen viemää**" on industrial metal -yhtye Ruoskan kolmas single, joka julkaistiin vuonna 2005. Singlen kaksi ensimmäistä kappaletta löytyvät myös Radium-albumilta. *Tuonen viemää* - musiikkivideolla esiintyy Sami Karppisen sisko Saara Karppinen. Kuten muitakin Ruoskan videoita, tämän on myös ohjannut Patrikin veli Henrik Mennander.

Kappale nousi Suomen virallisen singlelistan sijalle 9, ja se pysyi listalla yhteensä 4 viikkoa.

## Kappaleet
#
#
#
#
#

## Lähteet
Michael Käld

**Mikael Johan Bernhard Käld** (s. 6. toukokuuta 1954 Kruunupyy) on suomalainen jalkapallovalmentaja ja entinen pelaaja. Hän valmensi Suomen naisten maajoukkuetta vuosina 2001–2009.

## Ura

Pelaajana Käld edusti GBK:ta, HoBK:ta ja LBK:ta kakkos-, kolmos- ja nelosdivisioonassa.

Käld on suorittanut JVK- (1991) ja Pro-JVK-tutkinnon (2006). Valmentajauransa hän aloitti GBK:ssa vuonna 1991, ja nosti seuran kolmosdivisioonasta kakkoseen. Vuodet 1998–1999 hän valmensi kakkosdivisioonan NIK:ta. Vuonna 2000 Käld aloitti naisten SM-sarjajoukkue FC Unitedin valmentajana, ja jo seuraavana vuonna hänet palkattiin naisten maajoukkueen ja 20-vuotiaiden naisten valmentajaksi. Suomen Valmentajat -yhdistys valitsi Käldin parhaaksi miespuoliseksi joukkuelajivalmentajaksi vuonna 2005.

Marraskuussa 2009 Käld ilmoitti ettei jatka Suomen naisten maajoukkuevalmentajana vuodenvaihteen jälkeen. Hän valmensi joukkuetta 107 ottelussa ja kahdessa EM-lopputurnauksessa. Vuoden 2005 EM-kilpailut, joissa joukkue ylsi välieriin, oli Suomen naisten ensiesiintyminen arvokilpailuissa. Käldin seuraajaksi palkattiin ruotsalainen Andrée Jeglertz.

Käld palasi valmennustehtäviin puolentoista vuoden tauon jälkeen heinäkuussa 2011, jolloin hän aloitti Naisten Liigassa pelaavan Kokkola F10:n valmentajana. Käld siirtyi Naisten Ykköseen pudonneen GBK:n valmentajaksi joulukuussa 2013, mutta valmennussopimus peruttiin jo tammikuussa seuran luovuttua sarjapaikastaan. 

Käld oli vuoden 2011 eduskuntavaaleissa RKP:n ehdokkaana Vaasan vaalipiirissä. Hän sai 4329 ääntä ja ylsi varaedustajaksi. 

Käld on naimisissa ja kolmen pojan isä. Hän on työskennellyt luokanopettajana Kruunupyyn Centralskolanissa ja on nykyään eläkkeellä.

## Lähteet
Naps Solar

**Naps Solar Oy** (Aikaisemmin **Naps Systems** ja **Naps Solar Systems**) on suomalainen aurinkoenergiaratkaisuihin erikoistunut yritys. 
Alun perin NAPS on lyhennys sanoista Neste Advanced Power Systems.

Naps perustettiin 1982, kun öljy-yhtiö Neste päätti sijoittaa vaihtoehtoisiin energiaratkaisuihin. Myöhemmin Nesteen ja IVO:n yhdistyessä Fortumiksi NAPS eriytettiin omaksi yhtiökseen vuonna 2000 ja näin syntyi Naps Solar Systems. Vuonna 2004 Timo Rosenlöf osti yrityksen Fortumilta. Hänen johdollaan yritys pääsi vuonna 2008 34 miljoonan liikevaihtoon. Yritys sai vuonna 2011 Tekniikan Akatemia *Millennium Distinction Awards* -tunnustuspalkinnon. Samoihin aikoihin kuitenkin aurinkopaneelien hintojen romahdus puolitti yrityksen liikevaihdon ja yritys toiminnasta tuli tappiollista. Osia yrityksestä lopetettiin tai laitettiin konkurssiin. Aurinkopaneelien markkinoiden toipuminen on auttanut yritystä uuteen alkuun. Vuonna 2016 Taaleri Kiertotalous Ky osti 53% Napsin osakkeista. 

## Lähteet

## Aiheesta muualla
* Naps Solarin kotisivut
* Tekniikan Historia 4/2014, sivu 52-54; Talentum Media
Federmesser-kulttuuri

**Federmesser-kulttuuri** (Tjongerin kulttuuri) oli pohjoisen Keski-Euroopan viime jääkauden päättymisen aikainen peuranmetsästyskulttuuri 13700-12800 vuotta sitten.  Nimi tulee "kynäveitseksi" (saks. Federmesser) kutsutusta soikeasta ja kapeasta piikivikärjestä, joka on yksi kulttuurin tunnusmerkeistä. Federmesser oli nuoremmalla kivikaudella pohjoisessa Keski-Euroopassa Saksan ja Etelä-Tanskan alueilla ulottuen Pohjois-Ranskasta Pohjois-Puolaan. Kulttuuri levisi Tanskaan ja Skåneen 13700 vuotta sitten.
Federmesserkulttuuri oli Alleröd-interstadiaalin aikana, jolloin ensin koivu, myöhemmin myös mänty lisääntyivät alueella. Siihen liittyi hirven  saapuminen. Myös villihevosta ja jättiläispeuraa tavattiin vielä. 

Federmesserkulttuurin löytöjä on tehty Usselosta Belgiasta, Tjongerista Alankomaista sekä Wehlenistä ja Rissenistä Pohjois-Saksasta. Kulttuuri hävisi luultavasti noin 12900 kalenterivuotta sitten tapahtuneen Laacher See-tulivuoren purkautuessa  tai ehkä kylmän nuoremman dryaskauden alettua.
Federmesserkulttuuri muistutti Englannin Creswellin kulttuuria. Sen jälkeen tuli Ahrensburgin kulttuuri.

## Lähteet

## Aiheesta muualla

* Across the western Baltic, Edited by: Keld Møller Hansen & Kristoffer Buck Pedersen Sydsjællands Museum
Alasin (kappale)

"**Alasin**" on industrial metal -yhtye Ruoskan kolmas singlejulkaisu sen neljänneltä studioalbumilta *[[Amortem]]*. Single sisältää myös Henrik Mennanderin ohjaaman Mies yli laidan -videon.

## Kappaleet
#Alasin

+ Mies yli laidan -video
Ride (yhtye)

**Ride** on englantilainen rock-yhtye, joka perustettiin Oxfordissa vuonna 1988. Se lopetti toimintansa vuonna 1996, mutta koottiin uudestaan alkuperäisessä kokoonpanossaan vuonna 2015. 

## Studioalbumit
* Nowhere (1990)
* Going Blank Again (1992)
* Carnival of Light (1994)	
* Tarantula (1996)
* Weather Diaries (2017)
* This Is Not a Safe Place (2019)

## Aiheesta muualla
* Riden virallinen verkkosivu
Dolní Věstonice (arkeologia)

**Dolní Věstonice** oli jääkaudenaikainen kivikautinen asuinpaikka Tšekissä Böömin ja Määrin rajalla Dolní Věstonicen kylän lähellä. Paikalla asuttiin 25&nbsp;000–9&nbsp;000 vuotta sitten, kun jääkauden ilmasto alkoi kylmetä ja jäätikkö laajeta. Ilmasto oli arktinen, kasvillisuus taigan ja tundran sekoitus. Seudulla oli lössimaan halki virtaavia jokia. 

Muinaiskylä oli neljän talouden, 80–125 asukkaan talvikylä, jolla saattoi olla jonkinlainen organisaatio. Paikalta on löydetty asumuksia ja muun muassa villasarvikuonon, mammutin, ketun, suden, luolakarhun, peuran, biisonin ja luolaleijonan jäänteitä. Muun muassa poltto-, rakennus- ja raaka-aineena käytettyjä mammutinluita oli useassa kasassa. Asuinpaikka oli kolmelta puolelta suojainen. Liedestä on löydetty vanhimpia tunnettuja savisia veistoksia. Jotkut niistä esittävät eläinten päitä. Palaneessa savessa on säilynyt solmittujen nuorien painanteita.

## Katso myös
*Dolní Věstonicen Venus

## Aiheesta muualla
* 
* 
* 
*
Chapter 7

**Chapter 7** on Yhdysvaltojen konkurssilainsäädännön alainen likvidointiprosessi. Chapter 7 on yleisin konkurssimuoto Yhdysvalloissa ja sitä voi hakea sekä yksityishenkilö että yritys.

Kyseisessä konkurssityypissä velallisen lähes kaikki velat pyyhitään pois. Yleisiä poikkeuksia tähän ovat muun muassa elatusmaksut, useimmat opintolainat sekä verovelat.  Konkurssia hakevan omaisuus likvidoidaan, mutta henkilökohtaista omaisuutta suojataan tiettyihin dollarirajoihin asti. Joissakin tapauksissa velallisen on mahdollista säilyttää esimerkiksi asuntonsa tai autonsa. Jotta velallinen hyväksytään Chapter 7 -menettelyyn, hänellä on oltava niin vähän tuloja, ettei hänen katsota pystyvän maksamaan velkaansa. Muussa tapauksessa hän voi joutua hakemaan esimerkiksi Chapter 13 -konkurssia, johon kuuluu 3–5 vuoden maksujärjestely. Chapter 7 -konkurssiin ei voi hakea uudelleen seuraavan kahdeksan vuoden aikana.

## Lähteet
*

### Viitteet

## Katso myös
*Chapter 11
Z-kone

**Z-kone** on maailman suurin röntgensädegeneraattori. Se on suunniteltu eri materiaalien testaukseen suuressa paineessa sekä äärimmäisissä lämpötiloissa. Järjestelmää ylläpitää Sandia National Laboratories aikomuksena kerätä tietoa, joka auttaisi ydinaseen prosessien tietokonemallinnuksessa. Z-kone sijaitsee Albuquerquessa, New Mexicossa, Yhdysvalloissa.

## Aiheesta muualla
* Z Machine Home Page 
* Z machine melts diamond to puddle 
* Tieteen Kuvalehden artikkeli
Uru

**Uru** on Marvel-kustantamon sarjakuvissa esiintyvä kuvitteellinen metalli. Sitä esiintyy Asgardin ulottuvuudessa ja se tunnetaan varsinkin siitä, että ukkosenjumala Thorin Mjolnir-vasara on tehty kyseisestä metallista. Urun luonteenomaista pintaa kuvataan usein ”huonolaatuiseksi takoraudaksi”.

## Tuntomerkkejä

Uru on erittäin kestävä metalli ja erityisen hyvää lumousten sisällyttämiselle. Metalli ei kiillä, eikä sitä ole helppo takoa tai käsitellä. Kaikenlaiset muokkaukset ja taontatoimenpiteet vaativatkin äärimmäisiä toimenpiteitä. Uru on niin kestävää, että ahjon lämpötilan pitäisi lähennellä tähtien sydämissä tavattavia lämpötiloja (noin 107 °C). Koska Uru on kuitenkin herkkä magialle, sitä voidaan työstää suhteellisen helposti maagisessa ahjossa. Metallin työstämisen vaiva kannattaa, sillä urusta tehdyt aseet ja varusteet (varsinkin lumotut sellaiset) ovat Marvel-universumin kestävimpiä. 

Urun tarkkoja ominaisuuksia on vaikea arvioida. Koska useimmat siitä valmistetut aseet on lumottu, on metallin perusominaisuuksia vaikea arvioida tieteellisten mittaustoimenpiteiden avulla. Mjolnir on kuitenkin useasti joutunut suurien paineiden ja lämpötilan vaihtelujen alaiseksi, eikä uru ole koskaan osoittanut väsymisen merkkejä. Thor on esimerkiksi murskannut Mjolnirillä meteoriitteja avaruuden kylmyydessä. Ainoastaan Perrikus-niminen olento on halkaissut Mjolnirin ja Uroc Pysäyttämättömän urusta tehty käsi murskaantui, kun se jäähdytettiin ensin nestemäisessä typessä ja ammuttiin sitten hajalle kiväärillä. 

Urun pääasiallinen ominaisuus onkin toimia maagisena katalyyttina. Uru voi sisältää voimakkaita ja useita samanaikaisia loitsuja vailla vaikeuksia. Se imee magiaa kuin sieni ja ohjaa sen myöhemmin lumousten mukaisesti käyttäjäänsä. Onkin spekuloitu, että urun ja käyttäjän välillä on eräänlainen symbioottinen suhde, Thor esimerkiksi lainaa Mjolnirille omaa voimaansa ja tekee siitä näin voimakkaamman ja kestävämmän aseen. 

Urun sähkönjohtavuus on tuntematon.

## Käyttötavat
 
Kestävyytensä ja maagisten ominaisuuksiensa vuoksi urusta taotaan usein korkealaatuisia aseita Asgardin sotureille. 

Ainakin seuraavilla henkilöillä tiedetään olevan urusta taottuja varusteita tai aseita: 

* Thorin vasara, Mjolnir
* Odinin keihäs, **Gungnir**
* Beta-Billin vasara, **Myrskynmurtaja**
* Geirrodurin keihäs, **Tordenstock**
* Uroc Pysäyttämättömän ruumis
* Vidarin sauva
* Heimdallin miekka
* Rautamiehen ”ThorBuster” -haarniska

Asgardissa majailevat peikot ovat myös käyttäneet Urua.

## Esiintyminen ja vaarat

Urua löydetään ainoastaan Asgardista. Se on yksi kallisarvoisimmista metalleista, joita kääpiöt kaivavat synkistä kaivoksistaan Asgardissa. 

On erittäin vaarallista lisätä uruun pysyvä ja muuttamaton loitsu, ja ainoastaan kaikkein kokeneimpien velhojen tulisi yrittää sitä. Jumalien tapaista olentoa vaaditaankin usein suorittamaan niin vaativa toimenpide. Vaikka uru voi imeä itseensä valtavia määriä maagista ja tavallista energiaa, sen rakenne saattaa silti tulla epävakaaksi ja räjähtää.
Kim Raver

**Kimberly Jayne Raver** (s. 15. maaliskuuta 1969) on yhdysvaltalainen näyttelijä. Hän on näytellyt muun muassa Kim Zambranon roolin televisiosarjassa *[[Hädän hetkellä]]*, Audrey Rainesin roolin sarjassa *[[24 (televisiosarja)|24]]* ja Teddy Altmanin roolin sarjassa *[[Greyn anatomia]]*.

## Elämäkerta
Kim Raver syntyi ja asui lapsuutensa New Yorkissa. 6–9-vuotiaana hänellä oli vakituinen rooli lasten televisiosarjassa *[[Seesamtie]]*. Tämän jälkeen Raver liittyi Off-Off-Broadwayn ensimmäiseen lastenteatteriin. Raver opiskeli taideaineita Bostonin yliopistossa. Hän opiskelee edelleen teatteria New Yorkissa opettajansa Wynn Handmannin johdolla. Raver puhuu sujuvaa ranskaa sekä saksaa, jonka oppi lapsena saksalaissyntyiseltä äidiltään.

Aikuisena Raver näytteli ensin mainoksissa ennen läpimurtoaan näyttelijänä Broadwaylla Philip Barryn näytelmässä *Holiday*, jossa näytteli yhdessä Laura Linneyn ja Tony Goldwynin kanssa.

Vuosina 1999–2004 Raver esiintyi televisiosarjassa *Hädän hetkellä*. Tämän jälkeen hän esitti Audrey Rainesia sarjassa *24*. Vuosina 2006 ja 2007 Kim Raver näytteli ABC-televisioyhtiön sarjassa *[[Yhdeksän yhteyttä]]*. Vuonna 2008 hän sai Nico Reillyn osan sarjasta ''Lipstick Jungle''. Sarja kuitenkin lopetettiin kahden kauden jälkeen. Syksystä 2009 alkaen Raver on esittänyt kirurgi Teddy Altmania sarjassa *[[Greyn anatomia]]*. Tammikuussa 2010 hänen roolistaan tehtiin vakituinen.

Raver on naimisissa ranskalaisen ohjaajan Manuel Boyerin kanssa. Heillä on kaksi lasta (s. 2002 ja 2007).

## Filmografia
### Elokuvat
* *Menendez: A Killing in Beverly Hills* (1994) – Linda
* *Martin & Orloff* (2002) – Kashia
* *Mind the Gap* (2004) – Vicki Walters
* *Haunting Sarah* (2005) – Erica Rose/Heather Rose
* *Keep Your Distance* (2005) – Susan Dailey 
* *[[Yö museossa]]* (2006) – Erica Daley
* *Prisoner* (2007) – Renee
* *Inside the Box* (2009) – Samantha Hathaway

### Televisiosarjat
* *[[Seesamtie]]* (1975–1978)
* *Central Park West* (1995) – Deanne Landers (3 jaksoa)
* *[[Oikeus ja kohtuus]]* (1996) – Victoria Keenan (1 jakso)
* *[[Kova laki]]* (1997) – Wendy Karmel (1 jakso)
* *[[Spin City]]* (1997) – Jeannie (1 jakso)
* *Trinity* (1998) – Clarissa McCallister (3 jaksoa)
* *[[Hädän hetkellä]]* (1999–2004) – Kim Zambrano (vakituinen rooli)
* *[[Teho-osasto (televisiosarja)|Teho-osasto]]* (2002) – Kim Zambrano (1 jakso)
* *[[Diili]]* (2004) – oma itsensä (1 jakso)
* *[[24 (televisiosarja)|24]]* (2005–2006) – Audrey Raines (vakituinen rooli)
* *[[Yhdeksän yhteyttä]]* (2006–2007) – Kathryn Hale (vakituinen rooli)
* *[[Lipstick Jungle]]* (2008–2009) – Nico Reilly (vakituinen rooli)
* *[[Greyn anatomia]]* (2009– ) – Tri. Teddy Altman (vakituinen rooli)

## Lähteet

## Aiheesta muualla
*
*Kim Raver Internet Broadway Databasessa
*Kim Raver TV.com-sivustolla
Debentuuri

**Debentuuri** (debentuurilaina) on yrityksen liikkeeseen laskema joukkolaina. Yhtiön konkurssissa debentuurin asema on huonompi kuin muiden joukkolainojen ja sitoumusten, mutta parempi kuin osakkeenomistajien. 

Debentuurit ovat usein jälkimarkkinakelpoisia, joten niillä voidaan käydä rahoitusmarkkinoilla kauppaa. Tämä toteutetaan siten, että lainasumma jaetaan velkakirjoiksi, joita sijoittajat voivat merkitä tai ostaa. Debentuurin arvo ilmaistaan prosentteina sen nimellisarvosta. Joukkolainoja suuremman riskin takia debentuurien tuoton pitäisi olla suurempi kuin joukkolainojen.

## Katso myös

* Obligaatio

## Lähteet
Rebekka

**Rebekka** tai **Rebecca** voi tarkoittaa ainakin seuraavia:

* Rebekka, *Vanhan testamentin* henkilö
* Rebekka tai Rebecca, naisen etunimi
* *[[Rebekka (veistos)|Rebekka]]*, Johannes Takasen marmoriveistos
* *[[Rebekka (romaani)|Rebekka]]*, Daphne du Maurierin romaani
* *[[Rebekka (elokuva)|Rebekka]]* (engl. *Rebecca*), Daphne du Maurierin romaaniin perustuva Alfred Hitchcockin elokuva vuodelta 1940
* *[[Rebecca(elokuva)|Rebecca]]*, du Maurierin romaaniin perustuva Ben Wheatleyn elokuva vuodelta 2020
* *[[Rebecca (televisiosarja)|Rebecca]]*, du Maurierin romaaniin perustuva brittiläis-saksalainen minisarja vuodelta 1997
* *[[Rebecca (Yhdysvallat)|Rebecca]]*, kaupunki Georgian osavaltiossa Yhdysvalloissa
* 572 Rebekka, päävyöhykkeen asteroidi.
Patikointi

**Patikointi** on retkeilyn  muoto, jossa edetään maastossa kävellen.

Patikointitapoja on useita, esimerkiksi kävely ilman varusteita, päiväretki kevyillä varusteilla ja varsinainen eräretkeily, jossa kannetaan kaikki tarvittava mukana.

Patikoiminen tapahtuu usein luonnossa, ja luonnon tarkkailu on eräs osa patikointia. Myös kaupunkipatikointi ja tutustuminen erilaisiin kulttuureihin eri puolilla maailmaa on nykyään suosittua. Rauhallinen liikkumistahti edesauttaa havainnoimaan ympäröivää luontoa ja ympäristöä, sillä patikoinnissa ei ole kyse urheilusuorituksesta.

Patikoinnin helpottamiseksi ja luonnon säästämiseksi kohteisiin on rakennettu ja merkitty vaellus- ja retkeily­reittejä. Patikoijille on myös julkaistu kohdeoppaita.

## Varusteet
Patikointivarusteet voidaan ryhmitellä käytön mukaan esimerkiksi:
*patikoidessa tarvittavat, eli vaatteet ja kevyet kantolaitteet
*ruokaillessa tarvittavat, eli keittimet, astiat ja retkiruuat 
*yöpyessä tarvittavat, eli makuupussit, teltat yms.

## Lähteet
* 
* 

### Viitteet
Peter Lindbäck

**Rolf Peter Lindbäck** (s. 14. kesäkuuta 1955 Helsinki) on entinen Ahvenmaan ja Ahvenanmaan valtionviraston maaherra. Hän on koulutukseltaan varatuomari.

Peter Lindbäck opiskeli Helsingin yliopistossa, josta hän valmistui oikeustieteen kandidaatiksi 1981. Hän työskenteli vuodet 1984–1987 Ahvenanmaan tuomiokunnassa. Vuonna 1987 hänet nimitettiin Ahvenanmaan maakuntahallituksen vs. kansliapäälliköksi. 

Lindbäck nimitettiin Ahvenanmaan maaherraksi vuonna 1999. Hänen edeltäjänsä oli eläkkeelle jäänyt Henrik Gustafsson. Suomen maaherrojen virat lakkautettiin lääninuudistuksessa vuonna 2009 ja Lindbäck jatkoi vastaperustetun Ahvenmaan valtionviraston johtajana, jonka titteli on myöskin maaherra. Lindbäck jäi tästä tehtävästä eläkkeelle vuonna 2023.

Lindbäck on edustanut Porvoon hiippakuntaa Suomen evankelis-luterilaisen kirkon kirkolliskokouksessa 2008–2016 ja 2020–2024.

## Lähteet
* Sisäasiainministeriö (http://web.archive.org/web/20070927192202/http://www.intermin.fi/intermin/bulletin.nsf/PFBDArch/7A4ECA8D647903CAC2256B13004CAB28?opendocument Arkistoitu)
* Helsingin Sanomat (Sivua ei löydy)

### Viitteet
Porintie

**Porintie** voi tarkoittaa seuraavia teitä.

*  Valtatie 2
*  Valtatie 8
*  Valtatie 11
*  Valtatie 12
*  Valtatie 23
James H. Clark

**James H. "Jim" Clark** (s. 23. maaliskuuta 1944) on yhdysvaltalainen tunnettu yrittäjä ja entinen tietotekniikkatutkija. Hän on perustanut useita tunnettuja Piilaaksossa toimivia teknologiayhtiöitä, kuten Silicon Graphicsin, Netscape Communications Corporationin ja Healtheonin. Clarkilla on tietojenkäsittelytieteen tohtorin tutkinto Utahin yliopistosta vuodelta 1974.

## Kirjallisuutta
* Michael Lewis: Se kaikkein uusin - tarina Piilaaksosta ()
Sira

**Sira** ( *sīra* 'elämäntaival') tai **Sīrat Rasūl Allāh** (arab. سيرة رسول الله‎ 'Jumalan lähettilään elämäkerta') on lukuisista Muhammedin elämäkerroista käytetty arabiankielinen nimitys. Ne ovat Muhammedin elämää ja islamin varhaisvaiheita koskevan tiedon pääasiallinen lähde.

Islaminuskon nykypäiviin säilynyt kirjallinen tuotanto alkaa vasta 800-luvulla julkaistuna hadith-kirjallisuutena. Koraanin joitakin osia on kuitenkin säilynyt jopa 600-luvulta. Jälkipolville säilyneet Muhammadin elämäkerrat ovat kirjoitettu myöhään. Niissä esiintyy hadith-kokoelmien tapaan 800-luvun näkemyksiä ja teologisia oppeja.

## Varhaiset elämäkerrat
Tärkein varhainen perimätiedon kokoaja ja merkitsijä oli Ibn Ishaq (k. 767). Hänen teoksensa ei ole säilynyt sellaisenaan vaan hänen oppilaidensa lyhennelminä. Tunnetuin näistä editioista on Ibn Hishamin (k. 833) laatima *[[Sirat rasul Allah|Sirat Rasul Allah]]*. Tämä yhteensulautunut työ on saavuttanut lähes kanonisoidun aseman islamilaisessa kirjallisuudessa.

Professori Jaakko Hämeen-Anttila on kääntänyt Ibn Hishamin teoksen nimellä *Profeetta Muhammadin elämäkerta* vuonna 1999. A. Guillaume on kääntänyt englanniksi Ibn Hishamin teoksen, jota on täydennetty al-Tabarilta saaduilla teksteillä. Tämä Ibn Ishaqin kirjoittamaksi nimetty laaja teos löytyy verkosta useina versioina.

## Autenttisuus
Islamilaisessa maailmassa Ibn Ishaqin varhainen elämäkerta Profeetta Muhammedista on saavuttanut vakiintuneen aseman, ja kaikki muut elämäkerrat perustuvat  siihen. Uutta perimätietoa Muhammedista on silti syntynyt myös 800-luvun alun jälkeen jopa nykyaikaan asti (esimerkiksi Muhammedin jäähyväissaarna). Vaikka islamin käsitys Muhammedin elämänvaiheista perustuu Ibn Ishaqin elämäkertaan, uskonnollisiin laintulkintoihin sitä ei käytetä. Šarian sisältöä perustellaan Koraanin ja arvostettujen *hadith-*kokoelmien avulla.

Historioitsijoiden näkemykset elämäkertojen aitoudesta eroavat: jotkut, kuten William Montgomery Watt, pitävät niitä pääsääntöisesti luotettavina lähteina, kun taas toiset, muun muassa Patricia Crone, suhtautuvat niihin varauksellisemmin. Skeptisen kannan mukaan Muhammedin elämän ja sen kirjaamisen välillä ehti kulua niin pitkä aika – noin 200 vuotta – ettei yhtään tarinaa voi pitää luotettavana. Ensimmäiseksi tämän kannan esitti Ignaz Goldziher 1890-luvulla.

## Katso myös

* Ibn Ishaq
* Ibn Hisham
*Luettelo profeetta Muhammedin elämäkerroista

## Lähteet

* 

### Viitteet
Koinos

**Koinos Polemokrateen poika** (, kuoli 326 eaa.) oli makedonialainen sotilas Aleksanteri Suuren armeijassa.

Aleksanteri Suuren hyökätessä Illyriaan Koinos johti Elimeian maakunnan jalkaväkiosastoa (*taksis*, noin  miestä). Hän oli luultavasti kunnostautunut sodassa jo Filippos II:n aikana. Koinos johti osastoaan myös Granikosjoen taistelussa, Issoksen taistelussa, Tyroksen piirityksessä ja Gaugamelan taistelussa, jossa hän haavoittui pahasti. Halikarnassoksen piirityksen jälkeen Koinos sai tehtäväksi viedä Makedoniaan kaikki sotilaat, jotka olivat vuoden aikana menneet naimisiin. Luultavasti Koinos oli myös mennyt naimisiin samana aikana. Koinos oli naimisissa Parmenionin tyttären kanssa, ja pari saikin pian pojan, jonka nimeksi tuli Perdikkas. 

Sogdian sotaretken aikana Koinos johti erillistä joukkoa persialaisen Artabazoksen kanssa. Heidän tehtäväkseen tuli kukistaa Spitamenes, joka kapinoi pian sen jälkeen, kun Aleksanteri Suuri oli vallannut Persian. 

Filotaan salajuonen yhteydessä Koinos oli yksi niistä, jotka syyttivät Filotasta, joka itse asiassa oli myös Koinoksen lanko. Koinos säästyi Filotaan ja oman appensa Parmenionin kohtalolta ja sai tämän jälkeen kuninkaan luottamuksen. Intian sotaretken aikana Koinos oli ainoa, joka uskalsi neuvoa Aleksanteria sotaretken lopettamiseksi. Koinos kuoli kuitenkin pian sen jälkeen, kun armeija kääntyi takaisin. 

## Aiheesta muualla
* Coenus - Wiki Classical Dictionary
Nikanor

**Nikanor** voi tarkoittaa ainakin seuraavia henkilöitä:
* Nikanor Antipatroksen poika, Makedonian hallitsijan poika, jonka Olympias murhasi
* Nikanor Parmenionin poika, Aleksanteri Suuren sotapäällikkö
* Nikanor Stageiralainen, Aleksanteri Suuren alainen, joka lähetettiin Olympiaan ilmoittamaan, että kreikkalaisten kaupunkivaltioiden oli otettava takaisin kaikki maanpakoon ajetut.
* Pyhä Nikanor, juutalaissyntyinen varhaiskristitty diakoni, lähetystyöntekijä ja marttyyri
William Montgomery Watt

**William Montgomery Watt** (14. maaliskuuta 1909 Ceres – 24. syyskuuta 2006 Edinburgh) oli brittiläinen islamin tutkija, orientalisti ja anglikaaninen pappi. Häntä kutsuttiin toisinaan nimellä "viimeinen orientalisti", mikä viittasi hänen jälkeensä tapahtuneeseen murrokseen islamin tutkimuksessa. 

## Teokset
Watt kirjoitti yli kolmekymmentä teosta, muun muassa kirjan *Islamic Political Thought* (1968) ja *Muslim-Christian Encounters: Perceptions and Misconceptions* (1991). Niistä tunnetuin on hänen kaksiosainen Muhammed-elämäkertansa *Muhammad at Mecca* (1953) ja *Muhammad at Medina* (1956)*.*

## Näkemykset
Toisin kuin 1800-luvun lopun saksaksi kirjoittaneet orientalistit, kuten Ignaz Goldziher, Watt uskoi siihen, että 800-luvun islamilainen *hadith*-kirjallisuus kertoi luotettavasti Muhammedin puheista ja toiminnasta. Watt vakuutti, että vaikka *haditheissa* joskus voikin esiintyä tendenssimäistä korostusta, niiden esittämät faktat ovat pääosin kohdillaan. Tämän puolesta puhuu arabien valtava kiinnostus omaa historiaansa kohtaan.  Watt esitti kriitikoille kysymyksen: ”*Kuka olisi ottanut vaivakseen keksiä tämän konstikkaan tarinan ja mistä syystä?* 

Watt katsoi, että islaminuskon ja länsimaisen tieteen tulosten välillä ei tarvitse olla ylittämätöntä kuilua. Jos muslimit eivät hyväksy joitakin länsimaisen tieteen tuloksia, syynä voi olla se, että länsimaiset tutkijat eivät itse ole noudattaneet tieteellisiä periaatteita. Toisaalta on todennäköisesti myös niin, että islamin vähemmän tärkeissä doktriineissa on joitakin uudelleen muotoilun mahdollisuuksia.   

Watt uskoi, että Koraani oli jumalallisen inspiraation tulosta, mutta ei kuitenkaan virheetön. Watt tunnetaan siitä, että hän rukoili muslimien puolesta. Hän kertoi rukoilevansa seuraavin sanoin: "Oi Isä, Poika ja Pyhä Henki, anna tapahtua niin, että koko islamin talo (*dar al-islam)* ja me kristityt heidän kanssaan voisimme tuntea Sinut paremmin, palvella Sinua paremmin ja rakastaa Sinua enemmän. Aamen."

## Jälkimaine
Watt oli aikanaan yksi arvostetuimmista 1900-luvun islamin tutkijoista, jonka teoksiin 1900-luvun puolivälin arabistit vankasti luottivat. Luottamus islamilaisiin lähteisiin muiden arabistien jo horjuessa palkittiin erityisesti islamilaisella puolella, missä häntä kutsuttiin "viimeiseksi orientalistiksi". Nykyään Wattin teokset ovat länsimaisten arabistien keskuudessa menettäneet arvovaltansa.

## Lähteet

* 
*
* 

### Viitteet
Rapla

**Rapla** () on epäitsenäinen kaupunki Keski-Virossa Raplan kunnassa. Se on Raplamaan maakunnan keskus. Kaupungin asukasluku on 5&nbsp;618 (vuonna 2008).

Rapla sijaitsee Raplan kunnan keskellä, Tallinnasta 50 kilometriä etelään. 

## Liikenne
Raplasta on rautatieyhteys Tallinnaan ja Lellen kautta Pärnuun ja Viljandiin. Vuosina 1931–1968 käytössä ollut Rapla–Virtsu-rata johti 68 kilometrin matkan Raplasta Virtsun satamaan.


Rapla kirik1.jpg| Raplan kirkko.
Rapla jaamahoone2.jpg| Raplan rautatieasema.
Rapla kivisild2.jpg| Raplan kivisilta.


## Väestö
Vuoden 2011 väestönlaskennan mukaan Raplan epäitsenäisessä kaupungissa oli 5 202 asukasta, joista 4 980 (95,7 %) oli virolaisia, 138 (2,7 %) venäläisiä ja 78 (1,5 %) muita kansallisuuksia.

## Lähteet

## Aiheesta muualla

*Matkailusivusto Eestigiid.ee ''viroksi''
Painin maailmanmestaruuskilpailut 2006

**Vuoden [[2006]] [[painin maailmanmestaruuskilpailut]]** järjestettiin 25. syyskuuta–1. lokakuuta Kiinan Kantonissa. Lajeina olivat kreikkalais-roomalainen paini, vapaapaini ja naispaini, joissa kussakin painittiin seitsemässä painoluokassa. 

## Mitalistit
### Kreikkalais-roomalainen paini

### Vapaapaini

### Naisten paini

## Lähteet
* Foldeak.com:in painitietokanta 

## Aiheesta muualla
*FILA:n MM-kisasivut
Haanjamaa

**Haanjamaa** on Viron kaakkoiskulmalla Võrumaan maakunnassa oleva maan korkein alue. Haanjan keskiosassa korkeimmalle kohoaa Iso Munamäki, joka 318 metriin nousevana on Viron korkein paikka. Korkein alue on 15 neliökilometrin laajuinen ja koko ylänköalueen pinta-ala on 900 neliökilometriä. Muita korkeita huippuja ovat Vallamägi (297&nbsp;m) ja Kerekunnumägi (296&nbsp;m). Haanjan luonnonpuisto perustettiin vuonna 1991, ja sen pinta-ala on 16&nbsp;903 hehtaaria.

## Lähteet
Abu Mena

**Abu Mena** on varhaiskristillinen pyhiinvaelluskohde ja entinen asutuskeskus Aleksandrian länsipuolella Egyptissä. Paikan uskonnollinen asema liittyy marttyyri Menas Egyptiläisen tarinaan, jonka haudan päälle paikalle rakennettiin martyrion 300-luvun lopulla. Tunnetuiksi tulivat myös pyhiinvaeltajille myydyt Menan ampullat. Sasanidit tuhosivat kohteen 600-luvun alkupuolella ja paikka hylättiin kokonaan 900-luvun jälkeen. Vuodesta 1979 Abu Mena on ollut Unescon maailmanperintöluettelon kohde.

## Kohde

Abu Mena keskusta käsittää aukion, jonka pohjoispuolella on ksenodokheion ja eteläpuolella kirkkoja. Kirkoista tärkein on martyrion Menas Egyptiläisen haudan päällä. Martyrion on rakennettu alun perin 300-luvulla ja sitä on sittemmin laajennettu useampaan otteeseen. Sen itäpuolella on 500-luvun alulla rakennettu basilika ja länsipuolella kastekirkko. Muu kaupunki käsittää asuntoja, teidenvarren kolonnadeja ja kaksi kylpylää. Keskusaukiosta sivuun on myös muutamia kirkkoja, kuten siitä pohjoiseen sijaitseva basilika. Abu Menan kirkot rakennettiin paikallisesta kalkkikivestä.

## Historia

Abu Menan alkuperäistä nimeä ei tunneta. Nykyinen nimi on vasta sen perustamista myöhempää perua. Paikka oli kristinuskon varhaishistorian aikainen pyhiinvaelluskohde ja asutuskeskus antiikin Aleksandrian länsipuolella. Sen uskonnollinen asema liittyy pyhimys Menas Egyptiläiseen. Pyhän Menasin tarina tunnetaan legendan kautta, jonka mukaan hän kuoli marttyyrinä tarinan eri versioiden mukaan joko keisari Diocletianuksen valtakaudella Fryygiassa vuonna 295, tai Aleksandriassa keisari Maximinuksen kaudella. Menasin kultti sai alkunsa Egyptissä leviten sittemmin myös valtakunnan muihin osiin. Abu Menassa rakennettiin martyrion Menas Egyptiläisen oletetulle haudalle tiettävästi 300-luvun lopulla.

400-luvulta 600-luvulle Abu Menasta myytiin pyhiinvaeltajille erityisen tunnetuksi tulleita savisia ampulloja, joilla pyhiinvaeltajat saattoivat viedä mukanaan Abu Menan pyhättöjen vettä. Menan ampullojen kuvitus esittää usein Pyhää Menaa ja polvistuvia kameleja. Sittemmin Menan ampulloja on löydetty eri osista entistä Bysantin valtakuntaa ja jopa sen rajojen ulkopuolelta.

Abu Mena tuhoutui lähes täysin sasanidien hyökkäyksissä vuosien 616–620 välillä. Tuhojen jälkeen paikka jälleenrakennettiin paljon aikaisempaa pienemmässä mittakaavassa. Paikka oli khalkedonialaisen kirkon kohde, kunnes Arabit valloittivat Egyptin vuosina 639–642. Valloituksen jälkeen Abu Menaa hallitsi koptilainen monofysitinen kirkko. Koptilaisen kirkon patriarkka Mikael I (744–768) rakennutti vanhan martyrionin paikalle basilikan. Koko kohde hylättiin luultavasti 900-luvun paikkeilla.

Aby Mena valittiin vuonna 1979 Unescon maailmanperintöluetteloon. Kohde luokiteltiin vuonna 2001 vaarantuneeksi pohjaveden pinnan nousun takia. Kuivana kestävä savinen maaperä ei vettyessään kannata rakennuksia, jotka ovat vaarassa romahtaa.

## Lähteet
Flåmin rata

**Flåmin rata** () on pistoraide Bergenin radalta Sognevuonon Aurdalsfjorden-vuonon perukkaan, Myrdalin rautatieasemalta Flåmiin.

Rataa on kutsuttu insinööritaidon mestarinäytteeksi. Radalla on 20 tunnelia, neljä vesitunnelia ja yksi silta. Alas ylängöltä tullessaan rata tekee tunturin sisällä silmukan.

Aikaisemmin Flåmin rata oli vuonolauttojen lisäksi ainoa yhteys Flåmin laaksoon. Nykyisin naapurilaaksosta Lærdalin puolelta ja vastakkaisesta Gudvangenin laaksosta pääsee Flåmin ja Aurdalin kyliin myös maantietunneleita pitkin. Lærdaliin johtava tunneli (norjaksi *Lærdalstunnelen*) oli valmistuttuaan maailman pisin; kuningas Harald V avasi sen 27. marraskuuta 2000.

Flåm on suosittu turistipaikka, ja rautatie on pitkään ollut lähes elinehto.


Kuva:NSB El 17 at Flåm.jpg|Radan juna Flåmin asemalla.
Kuva:Flambahn P9230250.JPG


## Aiheesta muualla
*Kotisivut  
*Metrojunaportaali (kuvia ja infoa)
Ford Granada

**Ford Granada** on Fordin valmistama henkilöauto, jonka tuotanto on lopetettu.

## Mk-1
1970-luvun alussa Britannian ja Saksan Ford-tehtaat toivat markkinoille uuden yhteisen mallin. Ford Granada oli Euroopan Fordin "lippulaiva" ja aluksi saatavana ainoastaan V6-moottorilla. Britit käyttivät 2,5- ja 3,0-litraisia *Essex*-moottoreita ja saksalaiset 2,3- ja 2,6-litraisia *Cologne*-moottoreita. Granadan rinnakkaismallissa **Consulissa** oli 1,7 V4 (jota on käytetty myös Saabeissa) ja 2,0 ohc -moottori, sekä valinnaisena V6-moottorit. Granadaa sai sekä 4v-manuaalina että 3v-automaattina. Perä oli aina 8" (8-tuumainen). Kori oli itsekantava ja useimmiten 4-ovinen, tai 5-ovinen farmari, mutta myös 2-ovisia tehtiin. 2-oviset coupet ovat kuitenkin harvinaisia. Näistä kaikista harvinaisin on ns. "Coca-cola - Coupe" jota valmistettiin vain -71-74. Sen jälkeen tuli ns. "suorakylki coupe". Coupe-malleista luovuttiin vuoden 1977 lopussa kokonaan, kun Mk1 Granadan valmistus loppui.

### Perana Granada
Perana Granada oli harvinainen Etelä-Afrikassa valmistettu 5,0-litrainen V8 (302 cid) -erikoisversio, jota ei ollut tarkoitettu Euroopan markkinoille.

## Mk-2
1978 tuli kulmikkaampi, suoralinjainen "kakkoskoppa", jossa myös sisustus oli uusi. Ghia mallit oli kaksivärisiä, pääsäännöllisesti katto oli matta musta metallivärisesissa autoissa. Alusta ja tekniikka sen sijaan olivat samaa hyväksi havaittua peruskonstruktiota. Jousitukseen, iskunvaimentimiin ja kallistuksenvakaimiin tuli parannuksia. Takavakain tuli Ghia malliin. Myös Lukkoperää sai lisävarusteena. Moottoreina olivat 1,7-litrainen V4, 2,0-litrainen ohc, 2,3-litrainen V6 ja 2,8-litrainen V6, jotka olivat käytössä osoittautuneet luotettavimmiksi. Viimeisiin malleihin sai myös 5-vaihteista "type-9" -vaihteistoa. Granadan valmistus loppui 1985, jolloin se korvattiin Scorpiolla. Scorpiossa oli aluksi samat moottorit kuin Granadoissa.

## Aiheesta muualla
*Ford Granada Consul
Heli Sutela

**Heli Salla Tuulia Sutela** (s. 24. toukokuuta 1968 Lappeenranta) on suomalainen näyttelijä ja koomikko, joka tekee myös stand up -komediaa.

## Ura

Sutela kirjoitti yli­oppilaaksi vuonna 1988. Samana vuonna hän aloitti opinnot Teatterikorkeakoulussa näyttelijän­työn laitoksella, josta valmistui 1992. Hän korotti näyttelijän­tutkinnon teatteri­taiteen maisteriksi vuonna 1997.

Sutela on esiintynyt uransa aikana kotimaisissa televisio­sarjoissa, kuten *[[Viemäri-TV|Viemäri-TV:ssä]]*. Suuren yleisön tietoisuuteen hän nousi varsinaisesti vasta *[[Kumman kaa]]* -sarjan Anne Nyberginä. Hän käsi­kirjoitti sarjan yhdessä Minna Koskelan kanssa. Hän on esiintynyt koti­maisessa elo­kuvassa *[[Vares – yksityisetsivä]]* (2004).

Heli Sutela oli Leea Klemolan ohjaaman *Seksuaali*-näytelmän pää­roolissa Aurinkoteatterissa vuonna 1998. Hän on näytellyt muissakin teattereissa, kuten Helsingin Kaupunginteatterissa, Espoon Kaupunginteatterissa ja Tampereen Työväen Teatterissa. Lisäksi Sutela on tehnyt stand up -komiikkaa.

Keväällä 2010 alkoi *Kummanki kaa ja mukana myös Vesa* -lavakiertue, joka perustuu *Kumman kaa* -televisio­sarjaan. Sutela esiintyy kiertueella yhdessä Minna Koskelan ja Ilkka Merivaaran kanssa. Sutelan ja Koskelan samasta aiheesta käsi­kirjoittama sarja­kuva oli Sarjakuva-Finlandian ehdokkaana vuonna 2014. Vuonna 2016 Sutela valitsi Sarja­kuva-Finlandian voittajan.

Sutela toimi ääninäyttelijänä Disneyn elo­kuvassa *[[Bolt (vuoden 2008 elokuva)|Bolt]]*.

## Filmografia

;Muut esiintymiset
* Kotiteollisuus: Mahti­sanat (musiikki­video, 2009)

;Ääninäyttelijänä

## Lähteet

## Aiheesta muualla

*
Bloom (tehoste)

**Bloom** eli **light bloom** on 3D-grafiikassa käytetty tehoste.

Tehosteen tarkoituksena on mallintaa valokuvauksessa ja elokuvien kuvaamisessa käytettävien linssien toimintaa. Vaikka tietokonegrafiikka mahdollistaa teoriassa täydellisen tarkan kuvan mallinnuksen, todellisissa linsseissä on pieniä epäpuhtauksia, jotka eivät näy normaaliolosuhteissa, mutta suuret valojen kirkkauserot saavat kirkkaammat alueet levittämään ympärilleen valopihan. Tehosteessa kirkkaiden valojen leviämistä simuloidaan keinotekoisesti.

Efekti aikaansaadaan useimmiten tekemällä kuvasta korkeakontrastinen kopio (kirkkaita osia kirkastetaan, tummia tummennetaan) ja sumentamalla sitä, lisäten tämä alkuperäiseen kuvaan. Sumennuksen määrä riippuu valon kirkkaudesta.

Laajan dynamiikan (HDR) grafiikan näyttämisessä bloomia käytetään, jos kuva sisältää kirkkaampia kohtia kuin käyttäjän monitori voi näyttää. Bloom ei sinällään liity kuitenkaan kiinteästi HDR-grafiikkaan, joskin HDR-tekniikoita voidaan käyttää bloom-tehostetta toteutettaessa, esimerkiksi sumennuksen määrää arvioitaessa.

Tehostetta käytetään laajalti uusissa tietokonepeleissä. Yksi ensimmäisistä peleistä, joka käytti tehostetta *[[Ico]]* (2001). Muita suosittuja pelejä ovat *[[Tron 2.0]]* (2003).
Rekikoira

**Rekikoiriksi** kutsutaan yleisesti pohjoisia koirarotuja, joiden alkuperäinen käyttötarkoitus on ollut toimia vetoeläimenä arktisilla alueilla. Eskimot ja intiaanit olivat niiden perinteisiä käyttäjiä. Rekikoirat ovat monikäyttöisiä koiria. Nykyään rekikoiria käytetään harrastus- ja kilpailutoiminnassa erityisessä valjakkourheilulajeissa. Rekikoiran tulee olla sosiaalinen, koska valjakossa toimii yhtä aikaa monta koiraa.

## Koiravaljakot
Valjakkoja on kolme päätyyppiä:

*Yleisin on pariveto. Siinä keskellä menee pääliina, johon koirat kiinnittyvät sivuliinoilla pareittain. Koirat kytketään pääliinaan myös kaulapannasta lyhyellä liinalla eli seisingillä. 
*Viuhkatyyppi, jota käyttävät esimerkiksi Grönlannin eskimot. Se sopii aukeille jäätiköille, joissa puista ei ole haittaa. Viuhkatyypissä jokaisen koiran vetoliina kiinnittyy suoraan rekeen. Vetoliinat ovat usein hieman eri pituisia. 
*Harvemmin näkyvä tyyppi on kahden pääliinan muodostama jono, jossa koirat ovat peräkkäin kahden liinan välissä. Liina on voitu korvata myös aisalla. 

Keulalla juoksee johtajakoira tai johtajakoirapari. Sillä tai niillä tulee olla tehtäväänsä sopivat luonteet. Johtajan tulee olla kuuliainen ohjaajalle, mutta samalla riittävän itsenäinen. Johtoparin jälkeen olevat koirat sijoitetaan tasaväkisin, hyvin keskenään toimeen tulevin parein, ylläpitämään valjakon vauhtia. Näitä kutsutaan vauhtipareiksi. Parivedossa lähinnä rekeä olevia koiria sanotaan pyöräpariksi. Niiden tulee olla vankkarakenteisia ja kestäviä, koska joutuvat ensimmäisinä alttiiksi vedettävän kuorman painolle ja heilahduksille.

## Rekikoirarotuja
 
*Samojedinkoira
*Alaskanmalamuutti
*Siperianhusky
*Grönlanninkoira
*Kanadaneskimokoira
*Chinook
* Koillissiperianrekilaika
*Alaskanhusky (ei varsinainen rotu, koska tyyppi ei ole yhtenäinen)
*Skandinaviankoira (samoin kuin alaskahusky)
*Eurasier

## Katso myös
*Valjaat
Simetidiini

**Simetidiini** on mahahapon eritystä vähentävä lääkeaine. Se oli ensimmäinen histamiinin H2-reseptorin salpaukseen perustuva mahahaavalääke. Sen kehitti Glaxo Smith Kline, joka markkinoi ainetta kauppanimellä **Tagamet**®. Tagamet oli 1980-luvun alkupuolella maailman myydyimpiä lääkkeitä, mutta uudet tehokkaammat lääkkeet ovat nykyisin syrjäyttäneet sen.

## Aiheesta muualla
*Terveysportti, metatesaurus: Simetidiini
*KEGG: Cimetidine 
*ChemBlink: Cimetidine
Andy Hertzfeld

**Andy Hertzfeld** (s. 6. huhtikuuta 1953) on yhdysvaltalainen sovelluskehittäjä ja tietotekniikan asiantuntija. Hän oli eräitä Apple Computerin Macintosh-projektin keskushenkilöitä 70- ja 80-lukujen taitteessa. Vuodesta 2005 Hertzfeld on työskennellyt Googlelle. Hän on perustanut kolme IT-alan yritystä, Radius (1986), General Magic (1990) ja Eazel (1999). Läpi uransa Hertzfeld on tukenut ja tehnyt tunnetuksi vapaan lähdekoodin ideaa Open Source Applications Foundationin kautta.

## Ura

Hertzfeld valmistui Brownin yliopistosta tietojenkäsittelytieteen laitokselta vuonna 1975 ja jatkoi opiskeluaan Kalifornian yliopistossa. Vuonna 1978 hän aloitti sovelluskehityksen Apple II -tietokoneelle ja seuraavana vuonna Apple palkkasi Hertzfeldin systeemikehittäjäksi. Hänen töitään olivat muun muassa Apple SilenType -tulostinajurit ja ensimmäinen 80:n rivin näytönohjain Apple II:lle.  Pyydettyään siirtoa Macintosh-projektiin helmikuussa 1981 Hertzfeld työskenteli projektissa nimekkeellä *Software Wizard* ja kirjoitti ROM-muistille tallennettua käyttöjärjestelmäkoodia ja User Interface Toolbox -rajapintaa sekä apuohjelmia käyttöliittymän hallintaan, kuten ohjauspaneelin ja leikepöydän. Vuonna 1984 Hertzfeld jätti Applen ja perusti omia yrityksiä, joista vuonna 1999 perustettu Eazel oli mukana kehittämässä GNOME-ikkunointijärjestelmän Nautilus-tiedostoselainta.

## Lähteet
*

## Aiheesta muualla
*Differnet.com — Andy Hertzfeldin kotisivut
*Folklore.org — Kokoelma kertomuksia Macintoshin kehittämisestä
*NNDB-tietopankin tiedot
AEL

**AEL** (**Ammattienedistämislaitossäätiö AEL sr**, aiemmin **Ammatinedistämislaitos**) oli suomalainen tekniikan ammatillista koulutusta tarjoava yritys. Se koulutti teollisuuden ja teknisten palvelutoimialojen ammattilaisia, asiantuntijoita ja esimiehiä.

Tammikuussa 2020 AEL ja Amiedu yhdistyivät Taitotaloksi.

AEL tarjosi yrityksille kehittämis- ja koulutuspalveluja sekä avoimia ja yrityskohtaisia koulutuksia. AEL:ssä sai suorittaa eri alojen näyttötutkintoja. Valikoimassa oli yli 60 valinnaista näyttötutkintoa.

## Toimipisteet
AEL:n päätoimipaikka oli Helsingissä, jonka yhteydessä toimi myös AEL:n hotelli. Muut toimipisteet sijaitsevat Oulussa ja Tampereella.

## Historia
10. marraskuuta 1922 perustettiin Ammatinedistämislaitos Viktor Julius von Wrightin aloitteesta. Perustajayhteisöt olivat Suomen Työnantajain Keskusliitto, Suomen teollisuusvaltuuskunnan keskuskomitea (myöhemmin Käsi- ja Pienteollisuuden Keskusliitto) ja Maataloustuottajain Keskusliitto. 1920-luvulla koulutus keskittyi uuteen maatalousteknologiaan sekä auton- ja traktorinkorjaukseen. Vuosina 1922–1987 kaikki Suomen autokoulunopettajat koulutettiin AEL:ssä. 1940-luvulla AEL osallistui sotainvalidien uudelleenkoulutukseen ja koulutti työvoimaa konepajateollisuuteen, joka tarvitsi runsaasti uusia työntekijöitä sotakorvausten maksamiseksi.

Vuonna 1991 Ammatinedistämislaitoksen viralliseksi nimeksi tuli AEL. Vuonna 1993 siihen liittyi Insinöörijärjestöjen koulutuskeskus Insko. AEL:n koulutustoiminta sai ISO 9001 -laatusertifikaatin vuonna 1994 Pohjoismaiden ensimmäisenä koulutuslaitoksena. Vuonna 2016 AEL Oy sulautui Ammattienedistämislaitossäätiö AEL sr:öön.

Tammikuussa 2020 AEL ja Amiedu yhdistyivät Taitotaloksi.

## Lähteet

 

## Aiheesta muualla
*AEL:n kotisivut
Amyntas Andromeneen poika

**Amyntas Andromeneen poika** oli makedonialainen sotilas. Hän ja hänen kolme veljeään Simmias, Attalos ja Polemon palvelivat kaikki Aleksanteri Suuren armeijassa. Amyntas oli luultavasti veljeksistä vanhin, koska hän johti Tymfaian maakunnan jalkaväkiosastoa (*takseis*, noin 1&nbsp;500 miestä). Gaugamelan taistelussa osastoa johti jostain syysta Amyntaan veli Simmias. Filotaan salajuonioikeudenkäynnin yhteydessä Amyntas puolusti Filotasta. Oikeudenkäynnin jälkeen Amyntasta alettiin syyttää osallisuudesta Filotaan salajuoneen. Filotas ja Amyntas olivat olleet hyviä ystäviä. Amyntasta ei auttanut se, että hänen veljensä Polemon pakeni leiristä oikeudenkäynnin jälkeen. Amyntas sai kuitenkin veljensä ylipuhuttua ja palaamaan armeijan luokse. Tämän jälkeen Aleksanteri vapautti veljekset kaikista syytteistä. Pian tämän jälkeen Amyntas kuoli taistelussa Sogdiassa ja Attalos otti Tymfaian osaston johtoonsa.

## Aiheesta muualla
* The sons of Andromenes - Wiki Classical Dictionary
Aynsley Dunbar

**Aynsley Thomas Dunbar** (s. 10. tammikuuta 1946 Liverpool) on brittiläinen rock-rumpali, joka on soittanut useiden tunnettujen muusikoiden yhtyeissä.

Aynsley Dunbar sai aluksi mainetta John Mayall and The Blues Breakers -yhtyeessä. Vuoden 1966 syksyllä Dunbar oli ehdolla The Jimi Hendrix Experiencen rumpaliksi, mutta hävisi paikan Mitch Mitchellille - kertoman mukaan kruunaa ja klaavaa heittämällä. Vuodesta 1967 Dunbar johti omaa Aynsley Dunbar Retaliation -kokoonpanoaan. Neljä albumia julkaissut yhtye muistetaan nykyisin lähinnä kappaleesta ”Warning”. Black Sabbath teki tästä kappaleesta oman versionsa debyyttialbumilleen. 

1970-luvulla Dunbar työskenteli ensin Frank Zappan Mothers of Invention -yhtyeessä ja sitten, vuosina 1973-1974, David Bowien taustayhtyeessä levyillä *Pin Ups *ja *Diamond Dogs*. Lisäksi hän soitti Lou Reedin albumilla *Berlin* (1973). Tämän jälkeen Dunbar vaikutti Journeyssa ja Jefferson Starshipissa. 1980-luvulla Dunbar oli jonkin aikaa Whitesnake-yhtyeen jäsen. Dunbar on soittanut myös  kitaristi Jeff Beckin ja rock-yhtye UFOn kanssa.

## Diskografia

### Aynsley Dunbar Retaliation
* *The Aynsley Dunbar Retaliation* (1968)
* *Doctor Dunbar's Prescription* (1969)
* *To Mum, From Aynsley & The Boys* (1969)
* *Remains To Be Heard* (1970)

### Aynsley Dunbar
* *Mutiny* (2008)

### Blue Whale
* *Blue Whale* (1971)

### John Mayall & the Bluesbreakers
* *A Hard Road* (1967)
* *Looking Back* (1969)
* *So Many Roads* (1969)
* *Thru the Years* (1971)

### Frank Zappa
* *[[Chunga's Revenge]]* (1970)
* 
* *200 Motels* (1971)
* *Just Another Band from L.A.* (1972)
* *[[Waka/Jawaka]]* (1972)
* *The Grand Wazoo* (1972)
* *[[Apostrophe (')]]* (1974)
* *Playground Psychotics* (1992)
* *Joe's Domage* (2004)
* *Carnegie Hall* (2011)

### David Bowie
**[[Pin Ups]]* (1973)
**[[Diamond Dogs]]* (1974)

### Lou Reed
**[[Berlin_(albumi)|Berlin]]* (1973)

### Michael Schenker
**Adventures of the Imagination* (2000)

### Mick Ronson
**Slaughter on 10th Avenue* (1974)
**Play Don't Worry* (1975)

### Nils Lofgren
**Nils Lofgren* (1975)
**Cry Tough* (1976)

### Ian Hunter
**All American Alien Boy* (1976)

### Paul Kantner
**Planet Earth Rock and Roll Orchestra* (1983)

### Journey
**Journey* (1975)
**Look into the Future* (1976)
**Next* (1977)
**Infinity* (1978)

### Sammy Hagar
**Nine on a Ten Scale* (1976)

### Jefferson Starship
**Freedom at Point Zero* (1979)
**Modern Times* (1981)
**Winds of Change* (1982)

### Whitesnake
* *Whitesnake* (1987)
* *1987 Versions* (1987)

### Ronnie Montrose
* *The Diva Station* (1990)

### UFO
* *Covenant* (2000)
* *Sharks* (2002)

### Jake E. Lee
**Retraced* (2005)